sagorsarker/bangla-wikipedia huggingface dataset:
সোদপুর

সোদপুর সমুদ্র সমতল থেকে ১৫ মিটার উচ্চতায় অবস্থিত। এই শহরটি ২২.৭০ ডিগ্রি উত্তর ও ৮৮.৪৩ ডিগ্রি পূর্বে অবস্থান করছে।এটি হুগলি নদীর পূর্ব তীর থেকে ২ থেকে ৩ কিলোমিটারের মধ্যে অবস্থিত।
সোদপুর সড়ক পথ ও রেলপথ দ্বারা ভালোভাবে কলকাতা ও জেলা সদর বারাসাত এর সঙ্গে যুক্ত। এই শহর থেকে কল্যাণী এক্সপ্রেসওয়ে এর দ্বারা যুক্ত রয়েছে কলকাতা এবং বারাসাত রোড দ্বারা মধ্যমগ্রাম তথা বারাসাত যুক্ত রয়েছে সোদপুরের সঙ্গে। এই শহর থেকে বহু বাস চলাচল করে কলকাতা ও পশ্চিমবঙ্গের বিভিন্ন ছোট বড় শহরে। এই শহর থেকে কলকাতা বারাসাত, ব্যারাকপুর প্রভৃতি শহরে বাস পরিসেবা রয়েছে।
সোদপুরে রয়েছে একটি রেলওয়ে স্টেশন। এই স্টেশনটি সোদপুর রেলওয়ে স্টেশন হিসাবে পরিচিত।স্টেশনটি চারটি প্লাটফর্ম বিশিষ্ট। এই স্টেশন শিয়ালদহ–রাণাঘাট–গেদে রেলপথ এ অবস্থিত। সোদপুর স্টেশনটি সোদপুর ও সোদপুরের পার্শবর্তী এলাকার রেল পরিসেবা প্রদান করে। এই স্টেশন থেকে শেয়ালদহ, দমদম, মাঝেরহাট, নৈহাটি, রানাঘাট, কৃষ্ণনগর, শান্তিপুর প্রভৃতি স্টেশনে ট্রেন চলাচল করে। সোদপুর স্টেশনে বর্তমানে একটি ভূগর্ভস্থ পথ নির্মিত হয়েছে।
সোদপুর বাসস্ট্যান্ডের ওপর থেকে বহু ব্যারাকপুরগামী ও অন্যান্য রুটগামী বাস যাতায়াত করে। বাসরুটগুলি হলো - 
78, 78/1, 214A, 214, Barrackpore-Howrah , S11, S32, Barrackpore-Salap, DN-43, 56, প্রভৃতি।
পলতা-গড়িয়া, খটিরবাজার-ব্যারাকপুর, মহিষপোতা-গড়িয়া, সোদপুর-বাবুঘাট মিনিবাস, খড়দহ-বাবুঘাট মিনিবাস, প্রভৃতি পুরাতন বাসরুট বন্ধ হয়ে গেছে।
সোদপুর এবং তার পার্শ্ববর্তী সুখচর,পানিহাটী এলাকায় বিভিন্ন সরকারী ও বেসরকারী বিদ্যালয় সুপ্রতিষ্ঠিত। যেমন- 
প্রাথমিক ও উচ্চ শিক্ষার জন্য--
১) কালীতলা শিবচন্দ্র প্রাথমিক বিদ্যালয়।
২)সুখচর নালন্দা নলিনী প্রাথমিক বিদ্যালয়।
৩)সুখচর কর্মদক্ষ চন্দ্রচূড় বিদ্যালয়।
৪)শতদল বালিকা বিদ্যাপীঠ
৫) ধনঞ্জয় দাস কাঠিয়া বাবা আশ্রম বিদ্যাপীঠ।
৬) পানিহাটী বালিকা বিদ্যায়তন।
৭) পানিহাটী ত্রাননাথ বিদ্যাপীঠ।
৮)সেন্ট জেভিয়ার্স স্কুল (ইংরাজী মাধ্যম)
৯) পুরোনো সেন্ট জেভিয়ার্স স্কুল (বাংলা মাধ্যম)
বর্তমান এটি একটি গ্রন্থাগার (লাইব্রেরী)।
১০) সোদপুর হাই স্কুল
১১) সোদপুর চন্দ্রচূড় বিদ্যাপীঠ
১২) সোদপুর দেশবন্ধু বিদ্যাপীঠ (বালক ও বালিকা)
১৩) অমরাবতী প্রাথমিক বিদ্যালয়
১৪)কল্যাননগর বিদ্যাপীঠ
১৫)নাটাগড় নিবেদিতা স্কুল
১৬) কমলা স্মৃতি স্কুল
১৭) ঘোলা বিদ্যালয়
১৮) বিবেকানন্দ আদর্শ বিদ্যালয়,নাটাগড়
১৯) সোদপুর সুশীলকৃষ্ণ বিদ্যাপীঠ (বালক ও বালিক)
২০)আগরপাড়া মহাজাতি বিদ্যালয়
২১) সোদপুর বিবেকানন্দ স্কুল
২২) নারায়ণা অ্যাকাডেমী
২৩) সোদপুর গার্লস
২৪) দেবারতি অ্যাকাডেমী(রামকৃষ্ণ বিবেকানন্দ মিশন)
২৫) পানশিলা বিদ্যাপীঠ 
এলাকায় মহাবিদ্যালয় ও বিশ্ববিদ্যালয় গুলি হল--
পানিহাটী মহাবিদ্যালয়
গুরু নানক কলেজ
ডেন্টাল কলেজ
জে আই এস ইউনিভার্সিটি (JIS University)
অভিযোজন

জীববিজ্ঞানে, অভিযোজন (ইংরেজি:Adaptation) হল কোন জীবের জীবদ্দশায় ভূমিকা রাখা একটি উপস্থিত কর্মসম্পাদনকারী বৈশিষ্ট্য, যা প্রাকৃতিক নির্বাচনের দ্বারা নিয়ন্ত্রিত ও বিবর্তিত হয়। অভিযোজন বলতে অভিযোজিত জীবের বর্তমান দশা এবং অভিযোজন পরিচালনাকারী সক্রিয় বিবর্তনীয় প্রক্রিয়া উভয়কেই বোঝায়। অভিযোজন কোন জীবের ফিটনেস ও টিকে থাকার যোগ্যতাকে বৃদ্ধি করে। বিভিন্ন জীব তাদের বৃদ্ধি ও বিকাশকালে বিভিন্ন প্রকার প্রাকৃতিক প্রতিকূলতার মুখোমুখি হয় এবং আরোপিত পরিস্থিতির প্রতিক্রিয়াস্বরূপ নিজ ফিনোটাইপ বা বাহ্যিক বৈশিষ্ট্য পুনঃবিকশিত করার মাধ্যমে একটি অভিযোজনযোগ্য নমনীয়তায় নিজেকে সুসজ্জিত করে। যে কোন প্রদত্ত বৈশিষ্ট্যের জন্য প্রতিক্রিয়ার বিকাশভিত্তিক স্বাভাবিকতা অভিযোজনের সঠিকতার জন্য অত্যাবশ্যক কারণ এটি বিভিন্ন বৈচিত্র্যময় পরিবেশে এক প্রকার জৈবিক নিরাপত্তা বা নমনীয়তার জোগান দেয়।
এককথায় নির্দিষ্ট পরিবেশে সুষ্ঠ ভাবে বেঁচে থাকা এবং বংশবিস্তারের জন্য জীবের যে অঙ্গসংস্থানিক,শারীরবৃত্তীয় ও আচরণগত দীর্ঘস্থায়ী পরিবর্তন ঘটে , তাকে অভিযোজন বলে।
কোনো বিশেষ পরিবেশে জীবনধারণের জন্য জীবের দেহে গঠনগত ও কার্যগত বৈশিষ্ট্য লাভ হয়, ফলে জীব পরিবেশ মানিয়ে নিয়ে সুষ্ঠুভাবে জীবনধারণ করতে পারে একেই অভিযোজন (Adaptation) বলা হয়।
অভিযোজন সংক্ষিপ্ত পথে ঘটে না। এর জন্য দীর্ঘ কালক্ষেপের প্রয়োজন। পৃথিবীর জীব জলাশয়, সমুদ্র, নদী, হ্রদ, পাহাড়-পর্বত, মরুভূমি, বনভূমি, মাটি, বায়ুমন্ডল ইত্যাদি বিভিন্ন পরিবেশের মধ্যে বসবাস করে। এইসব পরিবেশ মানিয়ে নিয়ে জীবনধারণ করাই অভিযোজনের মূল লক্ষ্য।
মুসাফির (চলচ্চিত্র)

মুসাফির আশিকুর রহমান পরিচালিত বাংলাদেশী মারপিটধর্মী চলচ্চিত্র। পারসেপচুয়াল পিকচার্স প্রযোজিত ছবিটিতে শ্রেষ্ঠাংশে অভিনয় করেন আরিফিন শুভ, নবাগত মারজান জেনিফা, ও মিশা সওদাগর। আরিফিন শুভ সিক্রেট সার্ভিস বাংলাদেশের (এসএসবি) প্রশিক্ষিত ঘাতকের চরিত্রে অভিনয় করেছেন। মারজান জেনিফা জারা মেহজাবিনের ভূমিকায় অভিনয় করেছেন, হঠাৎ এজেন্সিটির অনেক দেশীয় নিরাপত্তা সংশ্লিষ্ট শ্রেণিবদ্ধ নথিপত্রগুলি চুরি হয়ে যায়। নথিপত্রগুলি উদ্ধার করা নিয়েই চলচ্চিত্রের কাহিনী নির্মিত হয়েছে।
পার্সেপচুয়াল পিকচার্সের ব্যানারে চলচ্চিত্রটি প্রযোজনা করেন জোবায়ের আলম এবং এটির পরিবেশক ছিল টাইগার মিডিয়া লিমিটেড। মুসাফির ছিল ২০১৪ সালের অ্যাকশন চলচ্চিত্র "কিস্তিমাতের" প্রাথমিক সাফল্যের পর আশিকুর রহমান এবং আরিফিন শুভর মধ্যকার দ্বিতীয় কাজ। ছবিটি ২২ এপ্রিল ২০১৬ সালে মুক্তি পায় এবং বক্স অফিসে দর্শকদের কাছ থেকে ভালো সাড়া পায়।
চলচ্চিত্রটি সিক্রেট এজেন্সির একটি কভার্ট অপারেশন এর কাহিনী দিয়ে তৈরী, যার মূল হোতা আসাদ উদ্দৌলা (মিশা সওদাগর)। সানি (আরিফিন শুভ) একটি মিথ্যা মামলায় জেল খেটে বের হওয়ার পর সাবেক প্রেমিকাকে খুন করার শপথ ছিল, সেটার মোড়ের গল্পটিই মুসাফিরের গল্প। জেল থেকে বের হয়ে পেশাদার খুনি হিসেবে সানির পথচলা। আসাদের চক্রান্তে বিশেষ এক মিশনে জারা মেহজাবিন (মারজান জেনিফা) কে কিডন্যাপ করে, অতঃপর জারাকে বাঁচাতে চায়। তাকে বেড়িয়ে পরে পথে এবং হয়ে যায় মুসাফির। সানি তার প্রেমিকাকে খুন করা এবং জারাকে বাচানোর গন্তব্যে পৌছাতে একের পর এক বাধা এসবই সিনেমার টান টান উত্তেজনা।
"কিস্তিমাত" চলচ্চিত্রে সাফল্যের পর, পরিচালক আশিকুর রহমান ২০১৫ সালের জানুয়ারিতে তার পরবর্তী প্রকল্পের ঘোষণা দেন। অনেক আলোচনার পর আরিফিন শুভকে প্রধান চরিত্রের জন্য নির্বাচিত করা হয়। এরপর মিশা সাওদাগর এবং টাইগার রবিকে এই চলচ্চিত্রে খলচরিত্রে অভিনয় করার জন্য ডাকা হয়। পরিচালক আশিকুর রহমান ঘোষণা করেন যে তিনি এই চলচ্চিত্রে একজন নতুন নারী প্রধান চরিত্র আনবেন এবং মারজান জেনিফাকে এই চরিত্রের জন্য নির্বাচিত করা হয়। পরে জানা যায়, প্রসূন আজাদও সহায়ক ভূমিকায় অভিনয় করবেন। প্রযোজকদের মতে, চলচ্চিত্রটির অ্যাকশন দৃশ্যগুলো আন্তর্জাতিক বিশেষজ্ঞদের দিয়ে শুট করার এবং পরিচালনা করার কথা ছিল। মারপিটের পরিচালক হিসেবে এডওয়ার্ড মিঠুকে এই জন্য সিঙ্গাপুর থেকে আনা হয়।
"মুসাফির" চলচ্চিত্রের মহরত অনুষ্ঠিত হয় ২০১৫ সালের ২০শে মার্চ বাংলাদেশ চলচ্চিত্র উন্নয়ন সংস্থার (বিএফডিসি) জহির রায়হান কালার ল্যাব ভিআইপি অডিটরিয়ামে। ছবিটির প্রথম পর্বের শুটিং শুরু হয় ২৩শে মার্চ। বাংলাদেশের ঢাকা, কক্সবাজার, রাঙামাটিসহ বিভিন্ন লোকেশনে ছবিটির দৃশ্যধারণ করা হয়। ২০১৬ সালের জানুয়ারি মাসে ছবিটি বিনা কর্তনে সেন্সর ছাড়পত্র পায়।
ছবিটির প্রথম ট্রেইলার ২০১৫ সালের ১৫ই মে ইউটিউবে মুক্তি পায়।
"মুসাফির" চলচ্চিত্রের সঙ্গীত পরিচালনা করেছেন নাভেদ পারভেজ, ইমরান, ও বেলাল খান।
ফকিরনী নদী

ফকিরনী নদী বাংলাদেশের উত্তর-পশ্চিমাঞ্চলের নওগাঁ এবং রাজশাহী জেলার একটি নদী। নদীটির দৈর্ঘ্য ৩১ কিলোমিটার, গড় প্রস্থ ৫১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ফকিরনী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৪।
ফকিরনী নদী নদীটি নওগাঁ জেলার মান্দা উপজেলার নূরুল্লাবাদ ইউনিয়নের আত্রাই নদী থেকে উৎপত্তি লাভ করেছে। অতপর নদীটি ভবানীগঞ্জ পেরিয়ে তানোর-মোহনপুর জেলাসড়ক অতিক্রম করেছে। এরপর থানা কলোনীর পাশে বারনই নদীতে পতিত হয়েছে।
সীমান্ত স্কয়ার

সীমান্ত স্কয়ার হচ্ছে ঢাকার একটি বিপণী বিতান। এটি পরিচালনা করে বর্ডার গার্ড বাংলাদেশ (বিজিবি)। 
কমপ্লেক্সটি ঢাকার পিলখানার ৪ নম্বর বিজিবি প্রধান ফটকে অবস্থিত। এটি ঢাকার অনেক শিক্ষা প্রতিষ্ঠান, আন্তজার্তিক বিদ্যালয়, কলেজ, ঢাকা বিশ্ববিদ্যালয়ের নিকটে অবস্থিত।
সীমান্ত স্কয়ার একটি আধুনিক বিপণী বিতান এবং এখানে ১৬টি খাবারের দোকানসহ সর্বমোট 
৩৬০ টি দোকান রয়েছে।
সাতকড়ি বন্দ্যোপাধ্যায়

সাতকড়ি বন্দ্যোপাধ্যায় (১৭ অক্টোবর ১৮৮৯―৬ ফেব্রুয়ারি ১৯৩৭) ভারতীয় উপমহাদেশের ব্রিটিশ বিরোধী স্বাধীনতা আন্দোলনের সংগ্রামী ও সশস্ত্র বিপ্লবী।
বিপ্লবী সাতকড়ি বন্দ্যোপাধ্যায় ব্রিটিশ ভারতে বেহালা, দক্ষিণ চব্বিশ পরগণা জেলায় জন্ম গ্রহণ করেন। তার পিতার নাম মন্মথনাথ বন্দ্যোপাধ্যায়। ছাত্রাবস্থাতেই বিপ্লবী আন্দোলনের প্রতি ঝোঁক ছিল এবং হরিনাভি স্কুলে পড়ার সময় ১৯০৫ সালে সুরেন্দ্রনাথ বন্দ্যোপাধ্যায়কে সংবর্ধনা জানাবার কারণে মানবেন্দ্রনাথ রায় সহ আর যারা স্কুল থেকে বিতাড়িত হন, তিনি তাদের অন্যতম। তিনি এরপর যুগান্তর দলের প্রবীণ বিপ্লবীদের সংস্পর্শে আসেন।
১৯১৪ তে গদর পার্টির বিপ্লবীরা 'কোমাগাতামারু' জাহাজে বজবজে এলে তাদের গোপনে সাহায্য করেন তিনি। প্রথম বিশ্বযুদ্ধর সময় গেরিলা যুদ্ধের প্রয়োজনে ম্যাপ ও নকশাও সংগ্রহ করেছিলেন। ১৯১৫ তে বিপ্লবী বাঘা যতীন তাকে পাঠান হ্যালিডে দ্বীপে জার্মান অস্ত্রবাহী জাহাজের সংগে যোগাযোগের জন্য, অস্ত্র খালাসের দায়িত্ব ছিল তার ওপর। নানা কারণে যদিও জাহাজ অবতরণ করতে পারেনি। এই বছরই নিরালম্ব স্বামীর সাথে পরামর্শের জন্যে বাঘা যতীনের দূত রূপে যান। যুগান্তর দলের বৈদেশিক বিভাগের ভার ছিল তার ওপর।
১৯৩০ খ্রিষ্টাব্দে অত্যাচারী পুলিশ কমিশনার চার্লস টেগার্ট হত্যা চেষ্টা চক্রান্তে জড়িত ছিলেন সাতকড়ি। যুগান্তরের বারুইপুর শাখার সংগঠনের নেতা থাকাকালীন সাতকড়ি ছিলেন শহীদ কানাইলাল ভট্টাচার্যর গুরু স্থানীয়। ২৭শে জুলাই ১৯৩১, তারই পরামর্শে বিচারক গার্লিককে 'বিমল গুপ্ত' ছদ্মনাম নিয়ে হত্যা করেন কানাইলাল।
সাতকড়ি বন্দ্যোপাধ্যায় ৪ মার্চ ১৯১৬ সালে ধরা পড়লে তাকে আলিপুর কেন্দ্রীয় কারাগারে রাখা হয়, পরে উত্তরপ্রদেশের নৈনি জেলে প্রেরণ করা হলে সেখানে রাজবন্দীদের ওপর দুর্ব্যবহারের প্রতিবাদে ৬৭ দিন অনশন করেন তিনি। ১৩ জানুয়ারি ১৯২০ সালে মুক্তি পেয়ে আবার সংগঠনের কাজে ব্যপ্ত হন। পুলিশ তাকে ১৯২৪ সালে পূনরায় গ্রেপ্তার করে ও তিনবছর কারাবরণ করেন। ১৯২৭ সালে মুক্তি পেলেও বিপ্লবাত্মক কাজকর্মের জন্যে ১৯৩০ সালে তাকে স্বগৃহে অন্তরীন রাখে সরকার এবং পরে পুরোপুরি গ্রেপ্তার করে ১৯৩২ সালে রাজস্থানের দেউলি বন্দীনিবাসে পাঠায়। ৬ ফেব্রুয়ারি ১৯৩৭ সালে জেলেই অসুস্থ অবস্থায় মারা যান সাতকড়ি বন্দ্যোপাধ্যায়।
নেচার্স বেকন

নেচার্স বেকন হল উত্তর পূর্ব ভারতের একটি বেসরকারী প্রকৃতিপ্রেমী সংগঠন। ১৯৮২ সালে সামাজিক উদ্যোগ সংস্থা অশোকের সদস্য সৌম্যদ্বীপ দত্ত নেচার্স বেকনের প্রতিষ্ঠা করেন ও ১৯৯১ সালে সংগঠনটি ভারতের রেজিষ্ট্রার অফ সোসাইটীজ এক্ট বা সমিতি পঞ্জীকরণ আইনের অধীনে পঞ্জীয়ণ লাভ করে। সংগঠনটির মুখ্য কার্যালয় ধুবুরীতে অবস্থিত। আরম্ভ থেকেই নেচার্স বেকন বন্যপ্রাণী সংরক্ষণ, এই বিষয়ে সজাগতা সৃষ্টি, পরিবেশ শিক্ষা, বৈজ্ঞানিক গবেষণা ও তথ্যসজ্জা, ও উত্তর-পূর্ব ভারতের আর্থ-সামাজিক উন্নয়নর জন্য প্রচেষ্টা চালিয়ে আসছে।
“নেচার্স বেকনের লক্ষ্য হল জনগণের লাভার্থে জনগণের সহযোগিতায় বন্যপ্রাণী, উদ্ভিদ ও এঁদের বাসস্থানসমূহের সংরক্ষণ, সুরক্ষা আর পরিবর্দ্ধন।” ("The mission of Nature's Beckon is working with the people to conserve, protect and increase wildlife, plants and their habitats for the continuing benefit of the people.")
"নেচার্স বেকন" ধুবুরী জিলার চক্রশীলা অভয়ারণ্য সোণালী বান্দরএর অবস্থিতি দাবী করে। চক্রশীলাকে অভয়ারণ্যের মর্যাদা প্রদান করাতে প্রকৃতিপ্রেমী সংগঠনটি মুখ্য ভূমিকা গ্রহণ করে। এরপরও উত্তর-পূর্ব ভারতের বিভিন্ন অরণ্যাঞ্চল ও জলাভূমিতে ভালেকেইবিধ লুপ্তপ্রায় জীব-জন্তু চিনাক্ত করার লগতে এনে বন্যপ্রাণীসমূহের সংরক্ষণে সংস্থাটি অগ্রণী ভূমিকা নিয়ে আসছে।
নেচার্স বেকন-এর সদস্যসমূহ রচনা করা ও রাষ্ট্রীয় তথা আন্তর্জাতিক প্রেক্ষাপটে উপস্থাপন করা ইংরাজী ও অসমীয়া ভাষার কয়েকটি গ্রন্থ, গবেষণা পত্র, ও প্রবন্ধ প্রকাশ করেছে।
নেচার্স বেকনের গ্রন্থসমূহ:
বাদাই নদী

বাদাই নদী বাংলাদেশের উত্তর-পশ্চিমাঞ্চলের পাবনা জেলার একটি নদী। নদীটির দৈর্ঘ্য ৪৮ কিলোমিটার, গড় প্রস্থ ৪৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বাদাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮০।
বাদাই নদীর দুটি মোহনা পরিলক্ষিত হয়। একটি যমুনা নদীতে এবং অন্যটি পদ্মা নদীতে।
বোনর মিডলটন

জেমস বোনর মিডলটন (; জন্ম: ৩০ সেপ্টেম্বর, ১৮৬৫ - মৃত্যু: ২৩ ডিসেম্বর, ১৯১৩) চেস্টার-লি-স্ট্রিট এলাকায় জন্মগ্রহণকারী ইংরেজ বংশোদ্ভূত দক্ষিণ আফ্রিকান ক্রিকেটার ছিলেন। ১৮৯৬ থেকে ১৯০২ সময়কালে দক্ষিণ আফ্রিকা ক্রিকেট দলের পক্ষে ছয় টেস্টে অংশগ্রহণ করেছেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। দলে তিনি মূলতঃ বামহাতি স্লো-মিডিয়াম বোলার হিসেবে খেলতেন। পাশাপাশি নিচেরসারিতে ডানহাতে ব্যাটিংয়ে পারদর্শীতা দেখিয়েছেন বোনর মিডলটন।
হার্ড-হিটিং ব্যাটসম্যান হিসেবে সুনাম ছিল তার। এছাড়াও, বিখ্যাত অস্ট্রেলীয় টেস্ট ক্রিকেটার জর্জ বোনরের সাথে তার ব্যাটিংয়ের সাদৃশ্যতা থাকায় তাকে ডাকনাম ‘বোনর’ হিসেবে আখ্যায়িত করা হতো।
১৮৯০-৯১ মৌসুম থেকে ১৯০৩-০৪ মৌসুম পর্যন্ত ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশগ্রহণ করেছেন তিনি। তন্মধ্যে, ১৮৯৭-৯৮ মৌসুমে কারি কাপের চূড়ান্ত খেলায় ট্রান্সভালের বিপক্ষে নিজস্ব সেরা বোলিং পরিসংখ্যান ৭/৬৪ করেন। ঐ খেলায় তিনি ১২/১০০ পান। এরফলে ওয়েস্টার্ন প্রভিন্সের জয়লাভ সহজতর হয়।
১৮৯৫-৯৬ মৌসুমে সফরকারী ইংল্যান্ডের বিপক্ষে তার টেস্ট অভিষেক ঘটে। পোর্ট এলিজাবেথে অনুষ্ঠিত ঐ টেস্টের প্রথম ইনিংসেই পাঁচ-উইকেট দখল করে সবিশেষ কৃতিত্ব প্রদর্শন করেন তিনি। খেলায় তিনি ৯/১৩০ পান। তাস্বত্ত্বেও তার দল ২৮৮ রানের ব্যবধানে পরাজিত হয়। বামহাতে স্লো-মিডিয়াম বোলার হিসেবে বোলিং উদ্বোধনে নামতেন। ইংল্যান্ড সফরে লেগ স্পিনারদের প্রাধান্য দেয়ায় তার খেলোয়াড়ী জীবনের সমাপ্তি ঘটে।
অ্যাপ্রোপিডিয়া

অ্যাপ্রোপিডিয়াতে মিডিয়াউইকি সফটওয়্যার ব্যবহার করা হয়। এই ওয়েবসাইটে বর্তমান ৬০০০এরও অধিক লেখা ও ২৪০০এরও অধিক ফাইল আছে।
বিভিন্ন পরিবেশ সংরক্ষণের সাথে জড়িত কার্যক্রমে বিশেষ ভূমিকা গ্রহণ করার পরে লনি গ্রেফমেন ২০০৬ সালে, সঠিক প্রযুক্তি সম্বন্ধীয় ওয়েবসাইট অ্যাপ্রোপিডিয়া উন্মুক্ত করেন। আরন এণ্ট্রিম ও গেব্রিয়েল ক্রস তাদের মিডিয়াউইকি ইঞ্জিন ব্যবহার করতে পরামর্শ প্রদান করেন।
বারনই নদী

বারনই নদী বা বার্নাই নদী বাংলাদেশের উত্তর-পশ্চিমাঞ্চলের রাজশাহী এবং নাটোর জেলার একটি নদী। নদীটির দৈর্ঘ্য ৯৩ কিলোমিটার, গড় প্রস্থ ৫১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বার্নাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮১।
বারনই নদীর উৎপত্তি নওহাটার কাছে শিব নদী থেকে।
বাংলাদেশের সমাজতান্ত্রিক দল (মার্কসবাদী)

বাংলাদেশের সমাজতান্ত্রিক দল (মার্কসবাদী) বাংলাদেশে মার্কসবাদ-লেনিনবাদ এর চিন্তাধারায় পরিচালিত একটি রাজনৈতিক দল। দলটি বাংলাদেশে বামপন্থীদের জোটবদ্ধ সংগঠন বাম গণতান্ত্রিক জোটের সাথে একত্রে কাজ করে থাকে।
ভারতের বিপ্লবী রাজনীতির তাত্ত্বিক শিবদাস ঘোষকে কমিউনিস্ট আন্দোলনের আন্তর্জাতিক অথরিটি হিসেবে স্বীকৃতি না দেয়ার কারণে ২০১৩ সালে বাংলাদেশের সমাজতান্ত্রিক দল (বাসদ) থেকে দুইজন কেন্দ্রীয় নেতা বের হয়ে নতুন দল বাসদ (মার্কসবাদী) গঠন করেন। ২০২০ সালের ফেব্রুয়ারি মাসে দলটির আরেক দফা ভাঙন ঘটে।
দলটির মাসিক মুখপত্রের নাম সাম্যবাদ।
দলটির সাংবাদিক সম্মেলন দিয়ে আত্মপ্রকাশ ঘটে ৭ এপ্রিল ২০১৩ তারিখে। ২০১৪ সালের ২০-২৩ নভেম্বর অনুষ্ঠিত বিশেষ কেন্দ্রীয় কনভেনশনে কেন্দ্রীয় কার্য পরিচালনা কমিটির ৯ সদস্যের সাধারণ সম্পাদক নির্বাচিত হন মুবিনুল হায়দার চৌধুরী।
সংগঠনে মতাদর্শের যথাযথ প্রয়োগ না ঘটায় ফেব্রুয়ারি ২০২০-এ ভাঙ্গন ঘটে। শুভ্রাংশু চক্রবর্তীসহ ১৬ জন নেতাকর্মীকে বহিষ্কারের মাধ্যমে এই ভাঙন ত্বরান্বিত হয়। সারাদেশ থেকে বেরিয়ে যাওয়া নেতাকর্মীরা আবার বাংলাদেশের সমাজতান্ত্রিক দল (মার্কসবাদী) - কেন্দ্রীয় পাঠচক্র ফোরাম নামে নতুন দল গঠনের চেষ্টা চালায়। এই অংশটি ২০২১ সালের ৩ এপ্রিল বাংলাদেশের সাম্যবাদী আন্দোলন (সিএমবি) নামে আত্মপ্রকাশ করে।
বাসদ (মার্কসবাদী) সমাজের বিভিন্ন স্তরের মানুষের সাথে যুক্ত। তাদের সাথে সম্পৃক্ত গণ সংগঠনগুলো হলো -
বাসদ(মার্কসবাদী) এর প্রকাশনা
বাসদ রাজনীতি বিষয়ে আলোচনা সমালোচনামূলক বেশ কিছু গ্রন্থ প্রকাশিত হয়েছে। সেগুলো হচ্ছে,
বুল্লাই নদী

বুল্লাই নদী বাংলাদেশের উত্তর-পশ্চিমাঞ্চলের নীলফামারী এবং রংপুর জেলার একটি নদী। নদীটির দৈর্ঘ্য ৩৯ কিলোমিটার, গড় প্রস্থ ২১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুল্লাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৪। নদীর গভীরতা থাকে ২.৫ মিটার।
জেল হত্যা দিবস

জেল হত্যা দিবস আওয়ামী লীগসহ বাংলাদেশের বেশ কিছু রাজনৈতিক দল কর্তৃক প্রতি বছর ৩রা নভেম্বর পালিত হয়। ১৯৭৫ সালের এই দিনে আওয়ামী লীগের চারজন জাতীয় নেতাঃ সৈয়দ নজরুল ইসলাম, তাজউদ্দীন আহমদ, মুহাম্মদ মনসুর আলী ও আবুল হাসনাত মোহাম্মদ কামারুজ্জামান হত্যাকাণ্ডের স্মৃতি স্মরণার্থে এ দিবস পালন করা হয়।
১৯৭৫ সালের ১৫ আগস্ট বাংলাদেশের তৎকালীন রাষ্ট্রপতি বঙ্গবন্ধু শেখ মুজিবুর রহমানকে সেনাবাহিনীর দ্বারা ধানমন্ডির তার নিজস্ব বাসভবনে সপরিবারে হত্যার পর তৎকালীন বাণিজ্যমন্ত্রী খন্দকার মোস্তাক আহমেদ নিজেকে রাষ্টপতির পদে আসীন করে সামরিক শাসন জারি করে ও ২২শে আগস্ট মুক্তিযুদ্ধে নেতৃত্বদানকারী জাতীয় চার নেতাকে গ্রেফতার করে ঢাকার কেন্দ্রীয় কারাগারে পাঠায়। ২ মাস ১৯ দিন পর একই বছরের ৩ নভেম্বর গভীর রাতে সেনাসদস্যরা দেশত্যাগ করার পূর্বে খন্দকার মোস্তাক আহমেদ এর অনুমতি নিয়ে ঢাকার কেন্দ্রীয় কারাগারের অভ্যন্তরে প্রবেশ করে এবং সেখানে বন্দি অবস্থায় থাকা মুক্তিযুদ্ধে নেতৃত্বদানকারী তৎকালীন জাতীয় চার নেতা - সৈয়দ নজরুল ইসলাম, তাজউদ্দীন আহমদ, ক্যাপ্টেন এম মনসুর আলী, এ এইচ এম কামারুজ্জামানকে গুলি করে ও বেয়নেট দিয়ে খুঁচিয়ে খুঁচিয়ে নৃশংসভাবে হত্যা করে।
এই হত্যাকাণ্ড ছিল শেখ মুজিবুর রহমানের হত্যাকাণ্ডের পর বাংলাদেশের রাজনৈতিক ইতিহাসে আরেকটি কলঙ্কময় অধ্যায়। এই পৈশাচিক হত্যাকাণ্ড বাংলাদেশের সেনাবাহিনীর সদস্য ও সমস্ত জনগণের মধ্যে বিরূপ প্রতিক্রিয়া সৃষ্টি করে। এই ঘটনা খন্দকার মোশতাক আহমেদের পতন ত্বরান্বিত করে। খুনিরা দেশত্যাগে বাধ্য হয়। ১৫ই আগস্ট ও ৩রা নভেম্বরের হত্যাকাণ্ড একই গোষ্ঠী সংঘটিত করে।
জেলখানায় ঐ নৃশংস হত্যাকাণ্ডের পরের দিন ৪ঠা নভেম্বর তৎকালীন ঢাকা কেন্দ্রীয় কারাগারের উপমহাপরিদর্শক কাজী আব্দুল আউয়াল লালবাগ থানায় বাদী হয়ে চার নেতার হত্যাকাণ্ডের মামলা করেন । মামলার এজাহারে বলা হয় যে, রিসালদার মোসলেম উদ্দিন এর নেতৃত্বে চার পাঁচ জন সেনাসদস্য কারাগারে ঢুকে চার নেতাকে ব্রাশফায়ার করে হত্যা করেন। হত্যার পর বেয়োনেট দিয়ে খুঁচিয়ে মৃত্যু নিশ্চিত করা হয়। ঘটনার পরদিন মামলা করা হলেও এই মামলার তদন্ত থেমেছিল ২১ বছর। ১৯৯৬ সালে শেখ মুজিবুর রহমানের হত্যাকাণ্ড মামলা ও জেলহত্যা মামলার বিচার কাজ শুরু করা হয়। টানা আট বছর বিচার চলার পর ২০০৪ সালের ৩ জানুয়ারি এর বিচার কাজ শেষ হয়। ৯ মাস পর ২০০৪ সালের ২০শে অক্টোবর রায় ঘোষণা করা হয়। রায়ে আদালত তিনজন পলাতক সাবেক সেনা কর্মকর্তাকে মৃত্যুদণ্ড, ১২ জন সাবেক সেনা কর্মকর্তাকে যাবজ্জীবন কারাদণ্ড ও পাঁচজনকে খালাস প্রদান করে।
২০০৮ সালের ২৮শে আগস্ট বাংলাদেশের সুপ্রিম কোর্টের হাইকোর্ট বিভাগ জেলহত্যা মামলায় অভিযুক্ত ছয়জন সামরিক কর্মকর্তাকে খালাস দেয়। খালাসীদের মধ্যে সৈয়দ ফারুক রহমান, সুলতান শাহরিয়ার রশীদ খান, বজলুল হুদা এবং এ কে এম মহিউদ্দীন আহমেদকে ২০১০ সালে বঙ্গবন্ধু শেখ মুজিবুর রহমানের হত্যাকাণ্ডে জড়িত থাকার অভিযোগে ফাঁসিকাষ্ঠে ঝুলিয়ে মৃত্যুদণ্ড দেওয়া হয়। রাষ্ট্রপক্ষ খালাসীদের সর্বোচ্চ শাস্তির আবেদন করে সুপ্রিম কোর্টে আপিল করে।
কৃষ্ণকান্ত ভাদুড়ী

কৃষ্ণকান্ত ভাদুড়ী (জন্মঃ ১১৯৮ বঙ্গাব্দ — মৃত্যুঃ ১২৫১ বঙ্গাব্দ) "রসসাগর" উপাধিপ্রাপ্ত নদীয়ার রাজকবি।
মেহেরপুর জেলার বুড়িপোতা ইউনিয়নের বাড়ীবাঁকা গ্রামে এক সম্ভ্রান্ত ব্রাহ্মণ পরিবারে জন্মগ্রহণ করেন। বাল্যকাল থেকেই মুখে মুখে ছোট ছোট কবিতা রচনা করতে পারতেন। পরবর্তীতে দস্যু কর্তৃক পৈত্রিক সম্পদ লুণ্ঠিত হলে অর্থকষ্টে পড়েন এবং চাকুরির সন্ধানে কৃষ্ণনগর আসেন। তদানীন্তন রাজা গিরীশচন্দ্র তাকে মাসিক ত্রিশ টাকা বৃত্তিতে নদিয়া রাজপরিবারের সভাকবির পদ প্রদান করেন। 
নদীয়ার রাজা গিরিশচন্দ্রের সভায় হাস্যরসিক স্বভাবকবি হিসেবে স্থান পেয়েছিলেন তিনি। সংস্কৃত, বাংলা, হিন্দি ও ফারসি ভাষায় সুপন্ডিত ছিলেন। মুখে মুখে পয়ার ত্রিপদী ও চতুষ্পদী ছন্দে সরস কবিতা রচনায় পারদর্শিতা দেখে মহারাজ তাকে "রসসাগর" উপাধিতে ভূষিত করেন। কবি ঈশ্বরচন্দ্র গুপ্তের সাথে রসসাগরের বিশেষ হৃদ্যতা জন্মে, তিনি গুপ্তকবির প্রশংসায় "'ঈশ্বর গুপ্তের নাম লুপ্ত নাহি হবে"' এই কাব্য রচনা করলে ঈশ্বরচন্দ্র গুপ্ত তার সম্মানে '"রসসাগরের রস শুষ্ক নাহি হবে"' কবিতা ততক্ষনাৎ রচনা করেছিলেন বলে জানা যায়। কবি শেষ জীবন শান্তিপুরে মেয়ের কাছে অতিবাহিত করেন।
রসসাগর কৃষ্ণকান্ত ভাদুড়ী রচিত উল্লেখযোগ্য গ্রন্থ 'সমস্যা পূরান'
আন্তর্জাতিক কন্যাশিশু দিবস

আন্তর্জাতিক কন্যাশিশু দিবস গোটা বিশ্বজুড়ে জাতিসংঘ রাষ্ট্রসমূহ প্রতিবছর ১১ অক্টোবর তারিখে পালন করে। এই দিবসকে "মেয়েদের দিন"ও বলা হয়। ২০১২ সালের ১১ অক্টোবর তারিখে প্রথম এই দিবস পালন করা হয়েছিল।
লিঙ্গ বৈষম্য দূর করা এই দিবসের অন্যতম প্রধান উদ্দেশ্য। অন্যান্য উল্লেখযোগ্য ক্ষেত্র সমূহ হল শিক্ষার অধিকার, পরিপুষ্টি, আইনি সহায়তা ও ন্যায় অধিকার, চিকিৎসা সুবিধা, ও বৈষম্য থেকে সুরক্ষা, নারীর বিরুদ্ধে হিংসা ও বলপূর্বক তথা বাল্যবিবাহ।
প্ল্যান ইন্টারন্যাশনাল নামের বেসরকারী অনুষ্ঠানের পৃষ্ঠ-পোষকতাতে একটি প্রকল্প রূপে আন্তর্জাতিক কন্যাশিশু দিবসের জন্ম হয়েছিল। প্ল্যান ইন্টারন্যাশনাল "কারণ আমি একজন মেয়ে"(Because I Am a Girl) নামক আন্দোলনের ফলশ্রুতিতে এই দিবসর ধারণা জাগ্রত হয়েছিল। এই আন্দোলনের মূল কার্যসূচী হল গোটা বিশ্বজুড়ে কন্যার পরিপুষ্টি সম্পর্কে জন সচেতনতা বৃদ্ধি করা। এই সংস্থার কানাডার কর্মচারীরা সকলে এই আন্দোলনকে বিশ্ব দরবারে প্রতিষ্ঠা করতে কানাডা সরকারের সহায়তা নেয়।
পরে রাষ্ট্রসংঘের সাধারণ সভার মধ্যে কানাডায় আন্তর্জাতিক কন্যাশিশু দিবস উদযাপনের প্রস্তাব শুরু হয়। ২০১১ সালের ১৯ ডিসেম্বর তারিখে এই প্রস্তাব রাষ্ট্রসংঘের সাধারণ সভায় গৃহীত হয় ও ২০১২ সালের ১১ অক্টোবর তারিখে প্রথম আন্তর্জাতিক কন্যাশিশু দিবস পালন করা হয়। প্রতি বছর এর একটা থিম বা প্রতিপাদ্য থাকে। প্রথম কন্যাশিশু দিবসর থিম ছিল "বাল্য বিবাহ বন্ধ করা"। দ্বিতীয় বার, ২০১৩ সালে থিম ছিল "মেয়েদের শিক্ষা ক্ষেত্র অভিনব করে তোলা"। তৃতীয় ও চতুর্থ বারের থিম ছিল, "কৈশোরকে ক্ষমতা সম্পন্ন করা ও হিংসা চক্র বন্ধ করা" ও "কৈশোর কন্যার ক্ষমতা: ২০৩০ র পথ-প্রদর্শক"।
২০১৬ সালের এই দিবসের থিম হল "মেয়েদের উন্নতি=লক্ষ্যর উন্নতি"। ২০১৭ সালের কন্যাশিশু দিবসের প্রতিপাদ্য হল ‘মেয়েদের ক্ষমতায়নে জরুরী সহায়তা ও প্রতিরোধ পরিকল্পনা’। 
কন্যাশিশু দিবসর প্রচার ও প্রসারের উদ্দেশ্যে বিভিন্ন দেশে বিভিন্ন কার্যসূচী পালন করা হয়। তার কিছু রাষ্ট্রসংঘ প্রযোজনা করে। যেমন, ভারতএর মুম্বাইতে অনুষ্ঠিত সাংগীতিক অনুষ্ঠান। কিছু বেসরকারী সংস্থা যেমন অষ্ট্রেলিয়ার গার্ল গাইড অস্ট্রেলিয়ায় উন্নত মানের কার্যসূচী পালন করে। স্থানীয় সংঘ নিজ নিজ অঞ্চলে বিভিন্ন অনুষ্ঠান অনুষ্ঠিত করে। যেমন দক্ষিণ আফ্রিকার কিছু অঞ্চলে টি-শার্ট মেয়েদের মাঝে বিতরণ করা হয়।
চেরালেজ বাতাসী

চেরালেজ বাতাসী (বৈজ্ঞানিক নামঃ অপাস প্যাসিফিকাস) বা প্যাসিফিক সুইফট হচ্ছে পূর্ব এশিয়ায় বাসকারী পাখি। এরা অভিবাসী পাখি। শীত মৌসুম এরা দক্ষিণ-পূর্ব এশিয়া এবং অস্ট্রেলিয়ায় কাটায়। এরা এশিয়ান সুইফটসের নিকটাত্মীয়। একসময় এই দুই সুইফট পাখিকে এক প্রজাতির পাখি বিবেচনা করা হতো।
চেরালেজ বাতাসী অপাস গোত্রের সদস্য যাদের লেজের পালক বিভক্ত। চেরালেজ বাতাসীর পাঁচটি উপপ্রজাতি ছিলো কিন্তু বর্তমানে এর তিনটিকে একটি পূর্ণ প্রজাতি ফর্ক টেইলড সুইফট স্থান দেওয়া হয়েছে। পূর্বে ফর্ক টেইলড সুইফট প্যাসিফিক সুইফটেরই একটি প্রচলিত নাম ছিলো।
১৮০১ সালে জন লোথাম সর্বপ্রথম চেরালেজ বাতাসীকে হিরান্ডো প্যাসিফিকা নামে বর্ণনা করে । ১৭৭৭ সালে জিয়োভানি এন্টিনিও স্কোপোলি সকল সুইফ পাখিকে সোয়ালো থেকে স্থানান্তরিত করে অপাস গণে স্থান দেন। অপাস শব্দটি গ্রীক শব্দ অপোয়াস থেকে এসেছে যার অর্থ পা ছাড়া, এই গণের পাখিদের পা ছোট এবং দুর্বল। প্রশান্ত মহাসাগর এর নাম থেকেই এদের নামের প্যাসিফিকা নেওয়া হয়েছে।
এরা লম্বায় ১৭-১৮ সেমি, অপাস পরিবারের সব থেকে বড় সুইফট পাখি। এদের ডানার বিস্তৃতি ৪৩-৫৪ সেমি। স্ত্রী পাখিরা পুরুষ পাখির তুলনায় কিছুটা ভারী, গড় ওজন ৪৪.৫ গ্রাম এবং ৪২.৫ গ্রাম।
এরা পূর্বএশিয়ার কামচাটকা, কুরিল দ্বীপ, শাখালিন, জাপানে বাস করে। শীত মৌসুমে দক্ষিণ ইন্দোনেশিয়া, মেলানেশিয়া এবং তাসমানিয়া সহ অস্ট্রেলিয়ায় অভিবাসী হয়।
মারাঠি ভাষা দিবস

মারাঠি ভাষা দিবস () প্রত্যেক বছর ২৭ ফেব্রুয়ারি তারিখে মহারাষ্ট্র ও গোয়াতে পালন করা হয়। এই দিবসটি রাজ্য সরকার দ্বারা নিয়ন্ত্রণ করা হয়। প্রসিদ্ধ মারাঠি কবি বিষ্ণু বামন শিরবাদকার-এর জন্মদিবসে এই দিবস পালন করা হয়।
বেরং নদী

বেরং নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের পঞ্চগড় জেলার একটি নদী। নদীটির দৈর্ঘ্য ৯ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেরং নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৭। নদীর গভীরতা ৩ মিটার। নদীটির অববাহিকার আয়তন ৩০ বর্গকিমি।
দীপ্ত লুচি পাতা

দীপ্ত লুচি পাতা বা পেপেরোমিয়া (বৈজ্ঞানিক নাম:Peperomia pellucida) () হচ্ছে Piperaceae পরিবারের একটি গুল্ম জাতীয় সপুষ্পক উদ্ভিদ। এই উদ্ভিদটি ১৫ থেকে ৪৫ সেন্টিমিটার উচ্চতা বিশিষ্ট, স্যাঁতসেঁতে কম আলোযুক্ত স্থানে সাধারণত হয়।
এটি শাক হিসেবে খাওয়া হয় এবং এদের ঔষধি ব্যবহার আছে। এর পাতা ও কাণ্ড ত্বকের প্রদাহে প্রয়োগ করা হয়। শুঁয়োপোকা লাগলে এর ব্যবহারে উপকার হয়। এছাড়াও বাতের সমস্যা,ছোটোখাটো আগুনে পোড়া ক্ষত, ফোঁড়াতে এর ব্যবহার হয়।
এই উদ্ভিদের পাতার রস এক কাপ সকালে খালি পেটে পান করলে পাইলসের কারণে যাদের রক্তক্ষরণ হয় তা এক সপ্তাহের মধ্যে বন্ধ হবে।
কুন্তল চক্রবর্তী

কুন্তল চক্রবর্তী একজন বাঙালী বিপ্লবী ছিলেন। প্রথম বিশ্বযুদ্ধের সময় ভারতব্যাপী বিপ্লবী অভ্যুত্থানের চেষ্টায় যারা বিনাবিচারে বন্দী হন তাদের অন্যতম।
বাংলাদেশের বিখ্যাত ব্রজলাল কলেজের ছাত্র থাকাকালীন লেখালিখি করতেন। প্রথমে বন্দী হন ঢাকা জেলে, সেখান থেকে তাকে রাজশাহী জেলে পাঠানো হয়। এসময় তার সহ রাজবন্দীদের অন্যতম ছিলেন বিপ্লবী ভূপেন্দ্র কুমার দত্ত, তিনি তার 'বিপ্লবের পদচিহ্ন' গ্রন্থে 'রাজসাহী জেলে তিন বছর' পরিচ্ছেদে বিপ্লবী কুন্তল চক্রবর্তীর কথা বিবৃত করেছেন। রাজশাহী জেলে রাজবন্দী থাকার সময় স্টেট প্রিজনারদের হাতে-লেখা পত্রিকা 'ভাংগা কুলো' তে ছোটগল্প লিখতেন। ভূপেন্দ্র কুমার দত্ত প্রতিষ্ঠিত দৌলতপুর সত্যাশ্রমের সমাজকল্যাণমূলক কাজে সাথে যুক্ত ছিলেন।
জেল থেকে মুক্তি পেয়ে যক্ষ্মা আক্রান্ত সহকর্মীর সেবা করতে গিয়ে নিজেও ঐ রোগে আক্রান্ত হয়ে মারা যান।
মোহিনী দেবী

মোহিনী দেবী (১৮৬৩—২৫ মার্চ ১৯৫৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা। এছাড়া তার পরিবার বাংলাদেশের প্রগতিমুলক শিক্ষা ও সংস্কৃতির সাথে জড়িত ছিল।
মোহিনী দেবী ১৮৬৩ সালে ঢাকা জেলার মানিকগঞ্জে এক পরিবারে জন্মগ্রহণ করেন। তার পিতার নাম রামশঙ্কর সেন ও মাতার নাম উমাসুন্দরী দেবী। তারকচন্দ্র দাশগুপ্তের সাথে বিয়ে হয় বার বছর বয়সে। শ্রমিক আন্দোলনের নেত্রী প্রভাবতী দাশগুপ্ত।
মোহিনী দেবী ভিক্টোরিয়া স্কুলের প্রথম হিন্দু ছাত্রী। রামতনু লাহিড়ী, শিবনাথ শাস্ত্রী প্রমুখের কাছে শিক্ষালাভ। পরে ইউনাইটেড মিশনের শিক্ষিকাদের কাছে ইংরেজি শিক্ষায় শিক্ষিত হন।
১৯২১-২২ সালে তিনি গান্ধীজীর অসহযোগ আন্দোলনে যোগ দেওয়ার কারণে কারাবরণ করেন। ১৯৩০-৩১ সালে আইন অমান্য আন্দোলনে নেতৃত দেন। এজন্য তাকে ছয় মাসের জেল খাটতে হয়েছিল। 'নিখিল ভারত মহিলা সমিতির' সভানেত্রী হিসেবে তার ভাষন উচ্চ প্রশংসিত হয়। ১৯৪৬ সালের দাঙ্গায় মুসলিম প্রধান অঞ্চল এন্টালি বাগানে নিজের বাড়িতে থেকে হিন্দু মুসলিম ঐক্যের প্রচার চালিয়েছিলেন। সে সময় তার বন্ধু-বান্ধব আত্নীয় পরিজন তাকে তিরস্কার করে কিন্তু তাতে তিনি সংকল্প হারান নি। মোহিনী দেবী একদিকে স্বাধীনতা আন্দোলন এর পক্ষে কাজ করেছিলেন অন্যদিকে নারী শিক্ষা, নারী স্বাধীনতা, সমাজসংস্কারমূলক কাজ।
মোহিনী দেবী ২৫ মার্চ ১৯৫৫ সালে মৃত্যুবরণ করেন।
ঢাকা এলিভেটেড এক্সপ্রেসওয়ে

ঢাকা এলিভেটেড এক্সপ্রেসওয়ে হচ্ছে বাংলাদেশের প্রথম এলিভেটেড এক্সপ্রেসওয়ে প্রকল্প। শাহজালাল আর্ন্তজাতিক বিমান বন্দর থেকে শুরু হয়ে কুড়িল, বনানী, মহাখালী, তেজগাঁও, মগবাজার, কমলাপুর, সায়েদাবাদ, যাত্রাবাড়ি হয়ে ঢাকা চট্টগ্রাম মহাসড়কের কুতুবখালী এলাকায় গিয়ে শেষ হবে এই প্রকল্প। রাজধানী ঢাকার যানজট নিরসনের জন্য এটিই হচ্ছে সরকার কর্তৃক গৃহীত সবচেয়ে বড় প্রকল্প। সংযোগ সড়ক সহএটির দৈর্ঘ্য হবে ৪৬.৭৩ কিলোমিটার এবং ব্যয় হবে ৳১২২ বিলিয়ন টাকা।
ইতালিয়ান-থাই ডেভেলপমেন্ট কর্পোরেশন লিমিটেড $১.০৬২ বিলিয়ন মার্কিন ডলারের চুক্তি করেছে চায়না রেলওয়ে কন্সট্রাকসন কর্পোরেশন এর সঙ্গে এক্সপ্রেসওয়েটি নির্মাণের জন্য।
প্রথম ধাপের এয়ারপোর্ট-বনানী রেলস্টেশন পর্যন্ত অগ্রগতি ১০০ শতাংশ। দ্বিতীয় ধাপের বনানী রেলস্টেশন-মগবাজার ও তৃতীয় ধাপের মগবাজার-চিটাগাং রোডের কুতুবখালী পর্যন্ত প্রস্তুতিমূলক কাজ চলমান। ২৫ সেপ্টেম্বর, ২০২১ পরীক্ষামূলক পাইলিং উদ্বোধন করা হয়।
২০২৩ সালের (২ সেপ্টেম্বর) বিকেল চারটা ছয় মিনিটে সুইচ টিপে রাজধানীর আগারগাঁও পুরাতন বাণিজ্য মেলা মাঠের পাশে স্থাপিত এলিভেটেড এক্সপ্রেস ওয়ের ফলক আনুষ্ঠানিকভাবে উদ্বোধন করেন প্রধানমন্ত্রী শেখ হাসিনা। এ সময় প্রধানমন্ত্রীর সঙ্গে উপস্থিত ছিলেন তার ছোট বোন শেখ রেহানা। আওয়ামী লীগ সাধারণ সম্পাদক সড়ক পরিবহন ও সেতুমন্ত্রী ওবায়দুল কাদের,স্বরাষ্ট্রমন্ত্রী আসাদুজ্জামান খান কামাল, ঢাকা উত্তর সিটি কর্পোরেশনের মেয়র আতিকুল ইসলাম, দক্ষিণ সিটি কর্পোরেশনের মেয়র ব্যারিস্টার শেখ ফজলে নূর তাপস।
পরবর্তীতে ২০ মার্চ ২০২৪ কারওয়ান বাজার র‍্যাম্প খুলে দেওয়া হয়। এই নিয়ে মোট ১৬টি র‍্যাম্প চালু হলো। এর আগে ২০২৩ সালের ৩ সেপ্টেম্বর বিমানবন্দর থেকে ফার্মগেট পর্যন্ত অংশ খুলে দেওয়া হয়েছিল।
এক্রোসেফালাস রেহসেই

নাউরু রিড ওয়ার্বলার, দ্বিপদ নামঃ Acrocephalus rehsei, প্যাসারিন জাতের পাখি যারা প্রশান্ত মহাসাগরের নাউরু দ্বীপের এন্ডেমিক পাখি। এরা নাউরু দ্বীপের দুটি নেটিভ পাখির একটি। অন্যটি হচ্ছে মাইক্রোনেশিয় পায়রা। এরা দ্বীপের একমাত্র প্যাসারিন পাখি। মাইক্রোনেশীয় রিড ওয়ার্বলারের সাথে এদের মিল আছে। কাছাকাছি দ্বীপে পাওয়া ক্যারোলিন রিড ওয়ার্বলার এবং নাইটিংগেল রিড ওয়ার্বলার। আগে এদের সবাইকে একই প্রজাতির পাখি ভেবে ভুল করা হতো।
অট্টো ফিন্সচ হচ্ছে প্রথম প্রকৃতিবিদ যিনি ১৮৮০ সালে মার্শাল দ্বীপ থেকে সলোমন দ্বীপে যাওয়ার পথে ২৪ জুলাই ছয় ঘণ্টার জন্য নাউরু দ্বীপ ভ্রমণ করেছিলেন। তার প্রতিবেদনে তিনি ক্যারোলিয়ান রিড ওয়ার্বলার পাখির উল্লেখ করেন। ১৮৮৩ সালে তিনি এটাকে নতুন প্রজাতি হিসেবে উল্লেখ করেন, ক্যালামোহার্পে রেহসেই। বর্তমানে গণ নাম ক্যালামোরার্পে হচ্ছে এক্রোসেফালাস এর সমার্থক শব্দ। এক্রোসেফালস শব্দটি গ্রীক শব্দ একরোস এবং কেফালে থেকে এসেছে।
এরা মধ্যম আকারের পাখি। এরা লম্বায় ১৫ সে.মি পর্যন্ত হয়, ডানার বিস্তৃতি ৬.৭-৭.২ সে.মি। ক্যারোলিনিয়ান রীড ওয়ার্বলার থেকে এরা কিছুটা আকারে ছোট।
এরা নাউরু দ্বীপের এন্ডেমিক পাখি। এই দ্বীপে বসবাসকারী অধিকাংশপাখি সমুদ্রচর। মাত্র দুটি পাখি স্থলচর (ল্যান্ড বার্ড)। তার একটি রিড ওয়ার্বলার, অন্যটি মাইক্রোনেশিয় পায়রা। সমগ্র দ্বীপজুড়েই এদের দেখতে পাওয়া যায়।
মদনমোহন ভৌমিক

মদনমোহন ভৌমিক (১৮৮৪―২৭ নভেম্বর ১৯৫৫) বাঙালী সশস্ত্র বিপ্লবী ও স্বাধীনতা সংগ্রামী।
মদনমোহন ভৌমিকের জন্ম হয়েছিল ১৮৮৪ খ্রিষ্টাব্দে (আনুমানিক) ঢাকা জেলার ডুমনিতে।
১৯০৫ সালে অনুশীলন সমিতিতে যোগদান করেন। ১৯১৩ সালে বিপ্লবী কার্যকলাপের জন্যে পুলিশ তাকে যখন প্রথম গ্রেপ্তার করে তিনি ঢাকা মেডিক্যাল বিদ্যালয়ের ফাইনাল ইয়ারের ছাত্র। প্রমাণাভাবে পুলিশ মামলা তুলে নিলে তিনি আত্মগোপন করেন। নাটোরের কাছে হাঁপানিয়া গ্রামে অনুশীলন সমিতির গোপন আড্ডা ছিল। তিনি সেখানকার একটি স্কুলে সাময়িক শিক্ষকতা করতেন। বিখ্যাত রাজনীতিবিদ ও পশ্চিমবঙ্গের প্রাক্তন মুখ্যমন্ত্রী জ্যোতি বসু তার আত্মজীবনীতে লিখেছেন তাদের বারদির বাড়িতে মদনমোহন ভৌমিক আত্মগোপন করাকালীন আসতেন। তার কাছে সব সময় অস্ত্র থাকত। প্রয়োজনে বাড়িতে মাঝে মধ্যে লুকিয়ে রাখতেন। সেই বাড়িতে একবার পুলিশ খানাতল্লাশি চালালে জ্যোতি বসুর মা হেমলতা বসু অস্ত্রটিকে নিজের শাড়ির মধ্যে লুকিয়ে রেখেছিলেন।
১৯১৪ সালে পুলিশ তাকে অসুস্থ অবস্থায় গ্রেপ্তার করে ও দ্বিতীয় বরিশাল ষড়যন্ত্র মামলায় (Supplementary conspiracy case) ১০ বছর দ্বীপান্তর দন্ড হয়। একই সাথে দ্বীপান্তর দণ্ড হয় ত্রৈলোক্যনাথ চক্রবর্তী মহারাজের। আন্দামানে সেলুলার জেলে থাকাকালীন মদনমোহনের ওপর অকথ্য অত্যাচার চালানো হয়। মুক্তির পরেও বিপ্লবীদের সান্নিধ্যে কাটিয়েছেন। দেশবিভাগ হলে রাজনীতি থেকে অবসর গ্রহণ করে স্বগ্রামে ফিরে যান।
২৭ নভেম্বর, ১৯৫৫ খ্রিষ্টাব্দে এই বিপ্লবী মারা যান।
সিলভিয়া বোরিন

বাগান ওয়ার্বলার (ইংরেজিঃ গার্ডেন ওয়ার্বলার) যার দ্বিপদ নাম সিলভিয়া বোরিন, একটি ছোট আকারের পাখি যারা প্রায় সমগ্র ইউরোপ এবং পশ্চিম এশিয়ার দেশগুলোতে বাস করে। এরা দেখতে সাধারণ, লম্বা ডানার, লম্বা লেজের ওয়ার্বলার পাখি। যদিও এদেরকে বাগান ওয়ার্বলার বলা হয় কিন্তু সচরাচর এদেরকে বাগানে দেখা যায় না।
এদের গণ নাম সিলভিয়া যা বিশাল সিলভিডি পরিবারের সদস্য। ফ্রান্স থেকে পাওয়া জীবাশ্ম থেকে জানা যায় ২০ মিলিয়ন বছর আগে এই গণের পাখি পৃথিবীর বুকে টিকে ছিলো। ১৭৮ সালে পিয়েটার বোড্ডায়ের্ট সর্বপ্রথম বাগান ওয়ার্বলারের বর্ণনা করেন। এদের বর্তমান গণ নাম এসেছে আধুনিক লাতিন শব্দ থেকে। ইতালির জেনোয়ায় এদেরকে বোরিন নামে ডাকা হয় সেখান থেকেই বোরিন নামটি নেওয়া হয়েছে।
এরা ১৪ সেমি লম্বা হয়, ডানার বিস্তৃতি ৭.৬-৮.৪ সেমি। ওজন ১৬-২২ গ্রাম কিন্তু ৩৫.৫ গ্রাম পর্যন্ত হয়। বাইরে থেকে দেখে স্ত্রী এবং পুরুষ পাখিকে আলাদা করা যায় না।
এদেরকে ইউরোপের সমগ্র অঞ্চলে যেখানে 12–28 °C (54–82 °F) তাপমাত্রা বিরাজ করে এমন এলাকায় বাস করে এবং পূর্বে এশিয়া থেকে সাইবেরিয়ার ইয়েনসেই নদী পর্যন্ত বাস করে। শীত কালে এরা অভিবাসী হয় সাব সাহারান আফ্রিকায়, দক্ষিণ আফ্রিকা পর্যন্ত চলে যায়। সাহারা পেরোনোর সময়ে এরা রাতের বেলা ওড়ে এবং দিনের বেলা বিশ্রাম নেয়।
বাংলাদেশের ইলেকট্রনিক্স শিল্প

বাংলাদেশের ইলেকট্রনিক্স শিল্প বর্তমানে দেশটির দ্রুত বর্ধনশীল এবং সম্ভাবনাময় শিল্পখাত। বাংলাদেশের জনপ্রিয় ইলেকট্রনিক ব্র্যান্ডগুলো হচ্ছেঃ ওয়ালটন, মার্সেল, মিনিস্টার, ভিসন ইত্যাদি।
বাংলাদেশে ১৯৩০ সালে ইলেক্ট্রনিক্স যন্ত্রাংশের ব্যবহার শুরু হয়। দ্বিতীয় বিশ্বযুদ্ধের সময় সামরিক বাহিনী তাদের প্রয়োজনে যোগাযোগের মাধ্যম হিসেবে রেডিও স্টেশন, টেলিফোন এক্সচেঞ্জ এবং তারহীন যোগাযোগ মাধ্যম ব্যবহার করা শুরু করে এবং এর মাধ্যমেই ব্রিটিশ ভারতে যোগাযোগের মাধ্যম হিসেবে আধুনিক প্রযুক্তির পরিচয় ঘটে।
১৯৫০ সালে বেসরকারি পর্যায়ে ইলেক্ট্রনিক শিল্পের যাত্রা শুরু হয় এবং শুরুর দিকে কিছু কারখানা সীমিত সংখ্যক রেডিও তৈরি করার মধ্য দিয়ে এই শিল্পে প্রবেশ করে। ষাটের দশকে আরও প্রতিষ্ঠান এতে যুক্ত হয় এবং ১৯৬৪ সালে ঢাকাতে প্রথম টেলিভিশন স্টেশন প্রতিষ্ঠার পর কিছু প্রতিষ্ঠান টেলিভিশন সেট বানানো শুরু করে।
ডিজিটাল টেলিফোন সিস্টেমের সাথে মানুষ প্রথম পরিচিত হয় ১৯৮৩ সালে এবং ১৯৯২ সালে প্রথম মোবাইল ফোন বাজারে আসে। ১৯৮০ সালের আগে ওয়ান-ব্যান্ড রেডিও ব্যতীত অধিকাংশ ইলেকট্রনিক পণ্য আমদানি করা হত। তবে ১৯৮০ সালের পরে অনেক কারখানা রেডিও, টেলিভিশন, অডিও-ভিডিও রেকর্ডার ও প্লেয়ার এর বিভিন্ন অংশ জোড়া দেয়ার প্রতিষ্ঠান গড়ে উঠে।
১৯৯০ সালে উন্নত পণ্য যেমনঃ কম্পিউটার, তারবিহীন টেলিফোন, স্যাটেলাইট টিভি সিগন্যাল গ্রহণকারী সরঞ্জাম ইত্যাদি পণ্য দেশেই বিভিন্ন অংশ জোড়া দেয়া শুরু হয় এবং কিছু খুচরা যন্ত্রাংশ দেশেই উৎপাদন শুরু হয়। এই সময়ের মাঝে বেশ কিছু বহুজাতিক প্রতিষ্ঠান দেশেই অনেক পন্যের বিভিন্ন অংশ জোড়া দেয়া ও উৎপাদনের কাজ শুরু করে। এতে অনেক স্থানীয় প্রতিষ্ঠান এসব বহুজাতিক প্রতিষ্ঠানের সাথে যোগ দিয়ে সমন্বিত হয়ে কাজ শুরু করে। বর্তমানে এই ধরনের প্রতিষ্ঠানের সংখ্যা ষাটের অধিক। একবিংশ শতাব্দীর শুরু থেকে কিছু দেশি প্রতিষ্ঠান দেশে তৈরি বিভিন্ন ইলেক্ট্রনিক পণ্য রফতানি করে আসছে। এদের মাঝে ওয়ালটন অন্যতম। এছাড়া রোবটিকস ও অটোমেশনের জন্য টেকশপ বিডি এর মতো ইলেকট্রনিক্স উৎপাদক ও বিক্রেতা তৈরি হয়েছে।
মহানন্দা আপার নদী

মহানন্দা আপার নদী বা মোহানন্দ নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের পঞ্চগড় জেলার একটি নদী। নদীটির দৈর্ঘ্য ২৮ কিলোমিটার, গড় প্রস্থ ২০০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মহানন্দা আপার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৯৪।
টিউসডে ক্লাব

বাংলাদেশের ঢাকায় অবস্থিত কতিপয় দেশের রাষ্ট্রদূতদের একটি (অনানুষ্ঠানিক) সংগঠন হচ্ছে টিউসডে গ্রুপ। মার্কিন যুক্তরাষ্ট্র, যুক্তরাজ্য, কানাডা, অস্ট্রেলিয়া, ইউরোপীয় ইউনিয়ন এবং জাপানের রাষ্ট্রদূতগণের সমন্বয়ে এই সংগঠনটি গঠিত। টিউসডে ক্লাবের সব সদস্য দেশই বাংলাদেশের গুরুত্বপূর্ণ সাহায্যদানকারী রাষ্ট্র।
বাংলাদেশের রাজনীতিতে কূটনীতিকদের প্রভাব বিবেচনায় একটি গুরুত্বপূর্ণ জোট।
সম্পাদক নূরুল কবীরের মতে, ২০০৭ সালে বাংলাদেশ সেনাবাহিনীর প্রত্যক্ষ মদদে রাজনৈতিক পটপরিবর্তনে অন্যতম অনুঘটক এই টিউসডে ক্লাব।
মাইলা নদী

মাইলা নদী বাংলাদেশের উত্তর-পশ্চিমাঞ্চলের রংপুর এবং দিনাজপুর জেলার একটি নদী। নদীটির দৈর্ঘ্য ৩৫ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাইলা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৯৬। নদী অববাহিকার আয়তন ৮০ বর্গ কিমি।
মানস নদী

মানস নদী বাংলাদেশের উত্তর-পশ্চিমাঞ্চলের বগুড়া এবং সিরাজগঞ্জ জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মানস নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৯৯।
মানস নামের নদীটি বগুড়া জেলার ধুনট উপজেলার বন্ধেরবাড়ি ইউনিয়নে প্রবহমান যমুনা নদীর জলধারা থেকে উৎপত্তি লাভ করে একই উপজেলার ধুনট পৌরসভা অবধি প্রবাহিত হয়ে ইছামতি নদীতে নিপতিত হয়েছে। নদীটি ধুনট উপজেলা ও কাজীপুর উপজেলার একটি নদী।
তুলাই নদী

তুলাই নদী বা তুল্লাই নদী বা রাক্ষসিনী-তেঁতুলিয়া নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের ঠাকুরগাঁও এবং দিনাজপুর জেলার একটি নদী। নদীটির দৈর্ঘ্য ৬৭ কিলোমিটার, প্রস্থ ৪৫ মিটার এবং গভীরতা ৫.৫ মিটার। নদী অববাহিকার আয়তন ৬৩ বর্গকিলোমিটার। নদীর পানিপ্রবাহ মৌসুমি প্রকৃতির। ডিসেম্বর হতে মার্চ মাস অবধি শুকনো মৌসুমে পানিপ্রবাহ থাকে না। বর্ষা মৌসুমে জুলাই মাসে পানিপ্রবাহ বৃদ্ধি পেয়ে ৭৮০ ঘনসেন্টিমিটার/সেকেন্ড হয়। নদীতে জোয়ার-ভাটার প্রভাব নেই। সাধারণত বন্যা হয় না। এই নদীর উপর ফুলবাড়ি ও বুনিয়াতপুরে ৩টি সেতু আছে।, 
বাংলাদেশ পানি উন্নয়ন বোর্ড বা "পাউবো" কর্তৃক রাক্ষসিনী নদী এবং এই নদীর একত্রে প্রদত্ত পরিচিতি নম্বর উত্তর-পশ্চিমাঞ্চলের নদী নং ১০৩।
নদীটি বোচাগঞ্জ উপজেলার ইশানিয়া ইউনিয়ন থেকে উৎপত্তি হয়ে বিরল উপজেলা পেরিয়ে পশ্চিমবঙ্গে প্রবেশ করেছে এবং কুশমন্ডি সমষ্টি উন্নয়ন ব্লকে টাঙ্গন নদীতে পতিত হয়েছে।
শিব নদী

শিব নদী বাংলাদেশের উত্তর-পশ্চিমাঞ্চলের নওগাঁ এবং রাজশাহী জেলার একটি নদী। নদীটির দৈর্ঘ্য ৭১ কিলোমিটার, গড় প্রস্থ ৩৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শিব নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০৬।
এ নদীটি রাজশাহী জেলা শহর হতে ৩০ কিলোমিটার উত্তর-পশ্চিম কোণে বরেন্দ্র ভূমিতে অবস্থিত। এটি নদীটি নওগাঁ জেলার সাপাহার উপজেলার দক্ষিণের বিলাঞ্চল থেকে উৎপত্তি লাভ করেছে। অতপর প্রায় ৪৫ কিমি দক্ষিণ দিকে প্রবাহিত হয়ে পবা উপজেলার নওহাটার কাছে বারানাই নদীতে মিলিত হয়ে উত্তর-পূর্ব দিকে প্রবাহিত হয়েছে। এই উপজেলার উত্তরে নদীটির দৈর্ঘ্য ৭১ কিলোমিটার। এর গড়প্রস্থ ৩৭ মিটার এবং নদীটির প্রকৃতি সর্পিলাকার। পানি উন্নয়ন বোর্ড কর্তৃক শিবনদীর প্রদত্ত পরিচিতি নম্বর ১০৬। এটি নওগাঁ জেলার নিয়ামতপুর উপজেলা ও মান্দা উপজেলা, দক্ষিণে পবা উপজেলা ও গোদাগাড়ী উপজেলা, পূর্বে মোহনপুর উপজেলা, পশ্চিমে চাঁপাইনবাবগঞ্জ জেলার চাঁপাইনবাবগঞ্জ সদর উপজেলা ও নাচোল উপজেলা এবং তানোরের পাশ দিয়ে প্রবাহিত হয়েছে।
সড়ক পথে- ঢাকা থেকে ঢাকা-রাজশাহী জাতীয় মহাসড়ক পথে রাজশাহী জেলা শহর প্রায় ২৭০ কি. মি. রাজশাহী - তানোর সড়কে রাজশাহী বাসস্ট্যান্ড হতে তানোর উপজেলা পরিষদ প্রায় ৩০ কি. মি.। রাজশাহী থেকে রাজশাহী-নঁওগা জাতীয় মহাসড়ক পথে ১০ কি.মি. বায়া নামক স্থান হয়ে আমনুরা রাস্তায় ২০ কি.মি. এলে তানোর গোল্লা পাড়া বাজার বা তানোর থানা মোড়ে নেমে তালন্দ সড়কে ১ কি. মি. এলে তানোর উপজেলা পরিষদ এর চত্বর। নদী পথে- শিব নদী পথে তানোর উপজেলায় মালামাল পরিবহন করা যায়। তবে রেল পথে তানোর উপজেলা পরিষদ এর সাথে কোনো যোগাযোগ নেই। তানোরের মোট পাকা রাস্তা ২১৬ কি.মি., আধা পাকা রাস্তা ৫১ কি.মি., কাঁচা রাস্তা ৪২৭ কি.মি.।
শশীবালা দেবী

শশীবালা দেবী ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
শশীবালা দেবী ১৮৮৬ সালে জন্মগ্রহণ করেন। তার পিতার নাম চন্দ্রনাথ বাগচী। পিতার আদর্শে প্রভাবিত হয়ে রাজনীতিতে ও সমাজসেবায় যোগ দেন। বার বছর বয়সে লোকনাথ মৈত্রের সাথে তার বিবাহ হয়।
শশীবালা দেবীর পরিবার রাজনৈতিক পরিবার। ১৯৩০ সালে কংগ্রেস-আন্দোলনে তিনি সক্রিয়ভাবে অংশগ্রহণ করেন। এর জন্য তিনি গ্রেপ্তার হন। গান্ধী-আরউইন চুক্তির ফলে তিনি কারাদণ্ডের সময় উত্তীর্ণ হবার পূর্বেই মুক্তি লাভ করেন এবং করাচী-কংগ্রেসে যোগদান করেন। পুনরায় তিনি ১৯৩২ সালে আইন অমান্য আন্দোলনে অংশগ্রহণ করেন। তিনি মোট চারবার কারারুদ্ধ হন। তিনি বঙ্গীয় প্রাদেশিক কংগ্রেসের সদস্য নির্বাচিত হন। নেলী সেনগুপ্তার নেতৃত্বে কলিকাতায় যখন বে-আইনী কংগ্রেসের অধিবেশন অনুষ্ঠিত হয়, সেসময়ে নেলী সেনগুপ্তার গ্রেপ্তারের পরে শশীবালা দেবীর সভানেতৃত্বে কংগ্রেসের অধিবেশন অনুষ্ঠিত হয়। এই স্মৃতিই সম্ভবত তাঁর রাজনৈতিক জীবনে সর্বাপেক্ষা মূল্যবান।
তিনি উত্তরবঙ্গের নারী-আন্দোলনে প্রাণকেন্দ্র ছিলেন। তাঁর কর্মক্ষেত্র কেবলমাত্র রাজসাহী বিভাগের আটটি জেলায় সীমাবদ্ধ ছিল না; ফরিদপুর, কুচবিহার, মেদিনীপুর, খুলনা প্রভৃতি স্থানেও তিনি সফর করেছেন। সবার কাছে তিনি কংগ্রেসী বুড়ামা নামে পরিচিত ছিলেন।
ফাল্গুনি রহমান জলি

ফাল্গুনি রহমান জলি (জন্ম: ২৪ আগস্ট, ১৯৯৬) একজন বাংলাদেশি চলচ্চিত্র অভিনেত্রী এবং মডেল। তিনি তার কর্মজীবন শুরু করেন জাজ মাল্টিমিডিয়া প্রযোজিত অঙ্গার চলচ্চিত্রে অভিনয়ের মাধ্যমে যা ২০১৭ সালে মুক্তি পায়। তার পরবর্তী চলচ্চিত্র নিয়তিতে তিনি আরিফিন শুভ এর বিপরীতে অভিনয় করে
ফাল্গুনি রহমান জলি বনপুকুর, সাভার, ঢাকায় ২৪শে আগস্ট, ১৯৯৬ খ্রিষ্টাব্দে জন্মগ্রহণ করেন। চার ভাই-বোনের মধ্য জলি তৃতীয়। তার বাবা সেলিম চৌধুরী ব্যবসায়ী এবং মা শাহীন চৌধুরী গৃহণী। ঢাকাতেই তিনি বড় হয়েছেন। ছোটবেলায় শিশু একাডেমী থেকে নাচ ও গান শিখেছেন। জাজ মাল্টিমিডিয়ার সাথে যুক্ত হবার পর তাদেরই উদ্যোগে ভারত গিয়ে বিভিন্ন বিষয়ের উপর প্রশিক্ষণ গ্রহণ করেন।
মস্কো ক্রেমলিন

মস্কো ক্রেমলিন (), সাধারনত দ্যা ক্রেমলিন নামে অধিক পরিচিত, মস্কোতে অবস্থিত একটি সুরক্ষিত স্থাপনা। স্থাপনাটির দক্ষিণে মস্কোভা নদী, পূর্বে রেড স্কয়ার ও সেন্ট ব্যাজল'স ক্যাথিড্রাল এবং পশ্চিমে আলেক্সান্ডার গার্ডেন অবস্থিত। কমপ্লেক্সটি বর্তমানে রাশিয়া ফেডারেশনের প্রেসিডেন্টের সরকারী বাসভবন হিসাবে ব্যবহৃত হচ্ছে।
ইতিহাস :
সাইটটি খ্রিস্টপূর্ব ২য় শতক থেকে ফিনিক জনগণের (বিশেষত মেরিয়ানদের) দ্বারা ক্রমাগত বসবাস করা হয়েছে। সোভিয়েত প্রত্নতাত্ত্বিকরা এলাকায় ১০৯০-এর দশকের একটি মেট্রোপলিটন সিল আবিষ্কার করার মাধ্যমে প্রমাণ করেছেন যে স্লাভরা ১১শ শতকের প্রথম দিকে বরোভিৎসকি পাহাড়ের দক্ষিণ-পশ্চিম অংশে বসতি স্থাপন করেছিল। যেখানে নেগলিন্নায়া নদী মস্কভা নদীতে মিশেছে, সেখানে ভিয়াতিচি একটি সুরক্ষিত কাঠামো (অথবা "গ্রাদ") নির্মাণ করেছিল।
১৪শ শতক পর্যন্ত সাইটটি "মস্কোর গ্রাদ" নামে পরিচিত ছিল। "ক্রেমলিন" শব্দটি প্রথম ১৩৩১ সালে নথিভুক্ত হয়েছিল (যদিও ভাষাতত্ত্ববিদ ম্যাক্স ভাসমার ১৩২০ সালে এর পূর্ববর্তী উপস্থিতির উল্লেখ করেছেন)। প্রিন্স ইউরি ডলগোরুকি ১১৫৬ সালে গ্রাদটি ব্যাপকভাবে সম্প্রসারণ করেন, ১২৩৭ সালে মঙ্গোলদের দ্বারা এটি ধ্বংস করা হয় এবং ১৩৩৯ সালে ইভান প্রথম কালিতা এটি ওক কাঠ দিয়ে পুনর্নির্মাণ করেন।
গ্র্যান্ড ডিউকদের আসন
দিমিত্রি ডনস্কয় ১৩৬৬-১৩৬৮ সালে ওক কাঠের পলিসেডের পরিবর্তে শক্তিশালী সাদা চুনাপাথরের দুর্গ নির্মাণ করেন; এই দুর্গ খান তোখতমিশের অবরোধ প্রতিহত করতে সক্ষম হয়েছিল। দিমিত্রির পুত্র ভ্যাসিলি প্রথম ক্রেমলিনে গির্জা ও মঠ নির্মাণের কাজ পুনরায় শুরু করেন। ১৪০৬ সালে নতুন নির্মিত ক্যাথেড্রাল অফ দ্য অ্যানানসিয়েশন থিওফেনেস দ্য গ্রিক, আন্দ্রেই রুবলেভ এবং প্রকোর দ্বারা আঁকা হয়েছিল। চুদভ মঠটি দিমিত্রির শিক্ষক মেট্রোপলিটন অ্যালেক্সিস প্রতিষ্ঠা করেছিলেন; এবং তার বিধবা স্ত্রী ইউদক্সিয়া ১৩৯৭ সালে অ্যাসেনশন কনভেন্ট প্রতিষ্ঠা করেন।
স্পিনাস ট্রিসটিস

আমেরিকান গোল্ডফিঞ্চ, দ্বিপদ নাম স্পিনাস ট্রিসটিস, পূর্বাঞ্চলের গোল্ড ফিঞ্চ এবং লাইটনিং বার্ড নামেও পরিচিত উত্তর আমেরিকার ফিঞ্চ পরিবারভূক্ত ক্ষুদ্রাকৃতির পাখি। এরা অভিবাসী স্বভাবের পাখি।
লিনিয়াস তার সিস্টেমা ন্যাচারাই গ্রন্থের দশম সংস্করণে আমেরিকান গোল্ডফিঞ্চের বর্ণণা ক্রেন। প্রথম দিকে একে স্পিনাস গণে স্থান দেওয়া হয় কিন্তু ১৯৭৬ সালে স্পিনাস গণকে কারডুয়েলিস গণের সাথে একত্রিত করা হয় এবং স্পিনাসকে উপগণ হিসেবে বিবেচনা করা হয়। সাম্প্রতিক গবেষণায় একে স্পিনাস গণে স্থান দেওয়া হয়েছে। এরা লেসার গোল্ডফিঞ্চ এবং লরেন্স গোল্ডফিঞ্চের নিকটাত্মীয়। এদের প্রজাতি নাম ট্রিসটিস লাতিন শব্দ যার অর্থ বেদনাদায়ক।
এরা লম্বায় , ডানার বিস্তৃতি । এদের ওজন . এর মাঝামাঝি। এদের ঠোঁট ছোট, কনিক্যাল এবং গোলাপী সারা বছরই থাকে শুধুমাত্র বসন্ত ঋতুতে উজ্জ্বল কমলা আকার ধারণ করে
এরা উন্মুক্ত পরিবেশ যেমন মাঠ, রাস্তার ধার, অর্কিডস এবং বাগান পছন্দ করে। গাছের জংগলেও এদের দেখতে পাওয়া যায়। ১৯ শতকে বারমুডা এবং ১৯৩৮ সালে তাহিতি দ্বীপে আমেরিকান গোল্ডফিঞ্চ উন্মুক্ত করা হয় কিন্ত তারা সেখানে টিকে থাকতে ব্যর্থ হয়।
বসন্তকুমার এগ্রিকালচারাল ইনস্টিটিউট

বসন্তকুমার এগ্রিকালচারাল ইনস্টিটিউট ১৯৩৬ সালে রাজশাহী কলেজ এর একটি সংযুক্ত প্রতিষ্ঠান হিসেবে প্রতিষ্ঠিত হয়। ১৯৫২ সালে ইনস্টিটিউটটি বন্ধ হয়ে যায়।
১১ই আগস্ট ১৯২০ সালে দিঘাপতিয়ার রাজা প্রমথনাথের দ্বিতীয় পুত্র কুমার বসন্ত কুমার রায় একটি উইলের মাধ্যমে রাজশাহীতে একটি কৃষি ইনস্টিটিউট স্থাপনের উদ্দেশ্যে ২,৫০,০০০ টাকা দান করেন। বসন্ত কুমার রায় ট্রাস্ট এর তত্বাবধায়কগন এই লক্ষ্যে প্রয়োজনে অতিরিক্ত আরো এক লক্ষ টাকা দান করেন। সরকার বসন্তকুমারের এই অনুদান গ্রহণ করলেও বিভিন্ন কারণে ১৯৩৬-এর পূর্বে ইনস্টিটিউট স্থাপন সম্ভব হয়নি। দীর্ঘ ১৬ বছরের ব্যবধানে উক্ত দুই লক্ষ পঞ্চাশ হাজার টাকা প্রায় ৪ লক্ষ টাকায় উন্নীত হয়।
১২ই মে, ১৯৬৩ সালে একটি সরকারী নোটিফিকেশনের মাধ্যমে (সংযুক্ত) রাজশাহী কলেজের অধ্যক্ষের প্রশাসনের অধীনে বসন্তকুমার এগ্রিকালচারাল ইনস্টিটিউট নামে রাজশাহীতে একটি কৃষি ইনস্টিটিউট স্থাপিত হয়।
রাজশাহী কলেজের রাণী হেমন্তকুমারী হোস্টেল সংলগ্ন নাটোর রোডে অবস্থিত উক্ত হোস্টেলের রান্নাঘর ও ডাইনিং হল ভবনের সংস্কার সাধন করে শুরু হয় বসন্তকুমার এগ্রিকালচারাল ইনস্টিটিউট এর কার্যক্রম। সরকারী কৃষি ফার্মের সঙ্গে যোগাযোগ করে সেখানে ব্যবহারিক ক্লাস নেয়ার ব্যবস্থা গ্রহণ করা হয়।
১৯৩৬ সালে ভর্তি হয়েছিলো ১৬ জন ছাত্র। তার মধ্যে পাশ করেছিলো ৭জন। এই ৭ জনই পাস করে চাকরি পেয়েছিলো।
১৯৪৮ সাল পর্যন্ত প্রতিষ্ঠানটি ভাল চলছিলো। কিন্তু পাকিস্তান সৃষ্টির পর থেকেই এর ক্রমাবনতি ঘটতে থাকে এবং ১৯৪৮ থেকে-১৯৫২ পর্যন্ত এর কোন কাযর্যক্রম ছিলো না। যে দানপত্র এর মাধ্যমে বসন্তকুমার এগ্রিকালচারাল ইনস্টিটিউট এর জন্য অর্থ প্রদান করা হয়, দেশ বিভাগের পর উক্ত মূল দানপত্র উদ্ধার করা সম্ভব হয়নি। তাছাড়া যাদের প্রচেষ্টায় প্রতিষ্ঠানটি গড়ে উঠেছিলো তাদের মধ্যে অনেকেই দেশ ত্যাগ করে চলে যায়। কেও কেও মারাও যায়। এর ফলে প্রতিষ্ঠানটির অস্তিত্ব বিপন্ন হয়ে পড়ে।
১৯৫২ সালের জুন মাসে প্রতিষ্ঠানটি পুনঃ চালু রাখার জন্য সরকারের কাছে আবেদন পেশ করা হলেও তার অনুমোদন পাওয়া যায় নি। ১৯৫২ সালের শেষের দিকে সরকারী এক নির্দেশে প্রতিষ্ঠানটি সম্পূর্ণ বন্ধ হয়ে যায়।
স্টারনা প্যারাডাইসাইয়া

আর্কটিক টার্ন দ্বিপদ নাম স্টারনা প্যারাডাইসাইয়া হচ্ছে একধরনের সমুদ্রচারী টার্ন পাখি এরা ইউরোপ, এশিয়া এবং উত্তর আমেরিকার আর্কটিক ও সাব-আর্কটিক অঞ্চলে বাস করে। এরা অভিবাসী পাখি এবং একই বছরে দুটি গ্রীষ্মকাল কাটায়। প্রাণীজগতের মধ্যে এরাই সব থেকে লম্বা অভিবাসী হয়। এরা বাতাসে ওড়ার পাশাপাশি গ্লাইডিং করে থাকে।
এদের গণ নাম স্টারণা এসেছে পুরাতন ইংরেজি স্টার্ন থেকে যা দিয়ে টার্নকেই বোঝানো হয়। প্রজাতি নাম প্যারাডাইসাইয়া পুরাতন লাতিন প্যারাডিয়াস থেকে এসেছে যার অর্থ স্বর্গ। স্কট ভাষায় এদের নাম পিকটারনি, টারক।
এরা মধ্যম আকারের পাখি, লম্বা, ডানার বিস্তৃতি এবং ওজন গ্রাম। এদের পা, পায়ের পাতার মত চঞ্চুও গাঢ় লাল। অন্যান্য টার্ন পাখির মত এদের লেজও বিভক্ত।
এদেরকে উত্তর আমেরিকা এবং ইউরেশিয়ার শীতল তাপমাত্রা সমুদ্র উপকূলে উত্তর গোলার্ধের গ্রীষ্মকালে দেখা যায়। দক্ষিণ গোলার্ধের গ্রীষ্মকালে এদেরকে সাগরে দেখা যায়। আর্কটিক সাগর অভিবাসনের জন্য বিখ্যাত। এরা উড়ে আর্কটিক থেকে এন্টার্কটিকা চলে যায় এবং একই বছরে ফিরে আসে। এই দুই সীমানার মধ্যে সব থেকে কম দূরত্ব ১৯০০০ কিলোমিটার। এই লম্বা ভ্রমণের কারণে প্রতিটি আর্কটিক টার্ন পাখি একই বছরে দুটি গ্রীষ্মকাল দেখতে পায় এবং সকল প্রাণীকূলের মধ্যে এরাই সব থেকে বেশি দিনের আলো উপভোগ করে।
করভাস করোনয়েডস

অস্ট্রেলীয় র‍্যাভেন দ্বিপদ নাম করভাস করোনয়েডস হচ্ছে প্যাসারিন পাখি যারা দক্ষিণ ও উত্তর পূর্ব অস্ট্রেলিয়ার নেটিভ পাখি। এরা করভিডি পরিবারের সদস্য। এর দুটি উপ প্রজাতি পাওয়া গেছে।
১৮২৭ সালে নিকোলাস আইল্বার্ড ভাইগরস এবং থমাস হর্সফিল্ড প্রথম অস্ট্রলিয় র‍্যাভেন সম্পর্কে বর্ণনা করেন যখন তারা সিডনি জেলার প্রজাতি সম্পর্কে রিপোর্ট করছিলেন। এদের প্রজাতি নাম করোনয়েডস (কাকের মত গঠন) এসেছে গ্রীক শব্দ করোনে (কাক) এবং এইডোস(গঠন) থেকে। এদের সাথে ইউরোপীয় ক্যারিয়ন কাকের চেহারার মিল আছে।
এরা লম্বায় এবং ডানার বিস্তৃতি এবং ওজন ৬৫০ গ্রাম। এদের সর্বাঙ্গ কালো, কালো পাখনা, কালো চঞ্চু, মুখ এবন জিহবা। এদের পা বড় এবং শক্ত। এর চোখের আইরিশ সাদা।
পূর্ব অস্ট্রেলিয়া এবন পশ্চিম অস্ট্রেলিয়ার দক্ষিণ অংশে এদের দেখতে পাওয়া যায়। উত্তরাঞ্চলে এদের পাওয়া যায় না। জল এবং গাছ অথবা দালান আছে এমন এলাকাতে এরা বাসা বাধে। ইউক্যালিপ্ট প্রধান স্ক্লেরোফিল জঙ্গল ও কৃষিজমি সংলগ্ন গাছ এরা খুবই পছন্দ করে। উপকূলীয় বনভূমিতেও এদের দেখতে পাওয়া যায়।
করভাস কোরাক্স

সাধারণ দাঁড়কাক দ্বিপদ নাম করভাস কোরাক্স, নর্দান র‍্যাভেন নামেও পরিচিত, বড় আকারের প্যাসারিন জাতের কালো পাখি। এদেরকে উত্তর গোলার্ধে পাওয়া যায়। করভিড গণের পাখিদের মধ্যে এরাই সব থেকে বিস্তৃত। সামান্য চেহারার পার্থক্যের কারণে এদের প্রায় ৮ টি উপপ্রজাতি পাওয়া গেছে। করভিড পাখিদের মধ্যে যে দুটি পাখি সব থেকে বড় তার একটি এটি অন্যটি পুরু ঠোঁটের দাঁড়কাক (থিক বিলড র‍্যাভেন)
এদের বৈজ্ঞানিক নাম করভাস কোরাক্স। করভাস এসেছে লাতিন থেকে যার অর্থ র‍্যাভেন এবং প্রজাতি নাম কোরাক্স এসেছে প্রাচীন গ্রীক থেকে যার অর্থ কাক।
এরা লম্বায় এবং ডানার বিস্তৃতি এবং ওজন ০.৬৯ থেকে ২ কেজি। এরা ভারী প্যাসারিন পাখিদের মধ্যে অন্যতম। শীত অঞ্চল যেমন হিমালয় এবং গ্রীনল্যান্ডের পাখিরা আকারে বড় এবং কিছুটা বড় চঞ্চুর অধিকারী হয়। গরম প্রধান এলাকার পাখিরা কিছুটা ছোট এবং ছোট চঞ্চুর অধিকারী হয়।
তুরকান শাহ

তুরকান শাহ ছিলেন রাজশাহী অঞ্চলে সর্বপ্রথম ইসলাম ধর্ম প্রচারকারী ব্যক্তিত্ব এবং প্রথম ব্যক্তি যিনি রাজশাহী অঞ্চলে ইসলাম ধর্ম প্রচার করতে গিয়ে শহীদ হন। তিনি ইরাকের বাগদাদ শহরে জন্মগ্রহণ করেন। স্থানীয় ইতিহাস অনুযায়ী তুরকান শাহ আব্দুল কাদির জিলানীর বংশধর ছিলেন। মূলত তুরকান শাহের মাধ্যমেই রাজশাহী অঞ্চলে ইসলাম ধর্মের প্রচার কার্যক্রম শুরু হয়েছিল, যা পূর্ণতা পায় শাহ মখদুম রূপোশের মাধ্যমে। ১২৮৮ সালে তুরকান শাহ স্থানীয় শাসকদের হাতে শাহাদাত বরণ করেন।
সে সময় বাংলার শাসক ছিলেন তুঘরিল খান। তুঘরিল খান দিল্লীর সুলতানের বিরুদ্ধে বিদ্রোহ করলে ১২৭৮ সালে সুলতান গিয়াসউদ্দীন বলবন তার পুত্র বোখরা খানকে সাথে নিয়ে বিদ্রোহ দমন করতে বাংলাদেশে আসেন। তখন দিল্লী থেকে তুরকান শাহসহ প্রায় তিন শতাধিক ইসলাম প্রচারক গিয়াসউদ্দীন বলবনের যুদ্ধযাত্রায় সঙ্গী হয়ে বাংলাদেশে আসেন। তাদের মধ্যে শাহ মখদুম রূপোশের পরিবারও ছিলেন। তুঘরিল খান যুদ্ধে পরাজিত হন এবং তাকে প্রকাশ্যে হত্যা করা হয়। বোখরা খানকে বাংলার শাসক বানিয়ে গিয়াসউদ্দীন বলবন দিল্লী ফিরে যান। কিন্তু ইসলাম প্রচারকারীদল বাংলায় বসবাস করতে থাকেন।
ইসলাম প্রচারকারীদলের অন্যতম ছিলেন শাহ মখদুম রূপোশ। তিনি নোয়াখালী অঞ্চলে ইসলাম প্রচার করতে যাওয়ার আগে তার বিশ্বস্ত তুরকান শাহ এবং কতিপয় শিষ্যকে মহাকালহড় তথা বর্তমান রাজশাহী অঞ্চলে ইসলাম প্রচারের দায়িত্ব প্রদান করেন। অর্পিত দায়িত্ব পালন করতে তুরকান শাহ ও তার শিষ্যরা রাজশাহীতে আসেন। বর্তমান রাজশাহী শহরের দরগাহপাড়ায় এক গহীন জঙ্গলে আস্তানা স্থাপন করেন এবং সেখান থেকে ইসলাম প্রচার শুরু করেন।
সেই সময় রাজশাহী অঞ্চলে প্রচুর দেও মূর্তি এবং যত্রতত্র মঠ মন্দির ছিলো। এসব জায়গায় নরবলী দেওয়ার মতো প্রথা প্রচলিত ছিলো। তখন অত্র অঞ্চলের অধিপতি ছিলেন সামন্তরাজ কাপলিক তন্ত্রে বিশ্বাসী দুই ভাই। তাদের একজনের নাম হলো আংশুদেও চান্দভন্ডীও বর্মভোজ এবং অপর ভাই হলেন আংশুদেও খেজুর চান্দখড়্গ গুজ্জভোজ। তারা দুইজনেই প্রচন্ড অত্যাচারী এবং অহংকারী শাসক ছিলেন। প্রশাসন ব্যাবস্থার রন্ধ্রে রন্ধ্রে ঘুষ, অবিচার আর বিশৃঙ্খলা বিরাজ করছিলো। এমতাবস্থায় তুরকান শাহ এই অঞ্চলে ইসলাম ধর্মের শান্তির বাণী প্রচার শুরু করেন। উন্নত চরিত্র আর মহানুভবতার জন্য কিছুদিনের মধ্যেই লোকজন দলে দলে ইসলাম ধর্মের ছায়াতলে আসা শুরু করে। ধর্মান্তরিত হওয়ার ঘটনা এতই বাড়তে থাকে যে বিষয়টি শাসকচক্রের নজরে চলে আসে। সামন্তরাজ তুরকান শাহকে নানা ভাবে বাধা দিতে থাকে। কিন্তু কিছুতেই তার ধর্ম প্রচার থামাতে না পেরে তার বিরুদ্ধে একদল সেনা প্রেরণ করে। তুরকান শাহ এবং তার শিষ্যরা প্রায় নিরস্ত্র অবস্থায় যুদ্ধে জড়িয়ে যান। সেই অসম যুদ্ধে তুরকান শাহ পরাজিত হন এবং তাকে হত্যা করা হয়। তাকে রাজশাহী শহরে দরগাপাড়া এলাকায় সমাহিত করা হয়। তার মাজার অত্র এলাকায় এখনো সংরক্ষিত অবস্থায় আছে।
তুরকান শাহের মৃত্যুর বহু শতাব্দী পর তার কবর মাজারে পরিণত হয় এবং প্রতিবছর হিজরী সালের শাবান মাসের ১৪ তারিখে তার মাজারে ওরস পালন করা হয়।
মিস ইন্টারন্যাশনাল

মিস ইন্টারন্যাশনাল ("মিস ইন্টারন্যাশনাল বিউটি" অথবা "আন্তজার্তিক সৌন্দর্য প্রতিযোগিতা") হচ্ছে টোকিও ভিত্তিক একটি আন্তজার্তিক সৌন্দর্য প্রতিযোগিতা এবং এটি পরিচালনা করে আন্তর্জাতিক সাংষ্কৃতিক সংস্থা। মিস ওয়ার্ল্ড,মিস ইউনিভার্স, মিস আর্থ এর পাশাপাশি বড় চারটি আন্তজার্তিক সৌন্দর্য প্রতিযোগিতা মধ্যে এটি একটি।
বর্তমান মিস ইন্টারন্যাশনাল হচ্ছেন ফিলিপাইনের কাইলি ভারসোজা যিনি মুকুটটি জিতেন অক্টোবর ২৭,২০১৬-এ টোকিও,জাপানে।
প্রতিযোগিতাটির সূচনা হয় ১৯৬০ সালে লং বীচ,ক্যালিফোর্নিয়া,যুক্তরাষ্ট্রে। মিস ইউনিভার্স প্রতিযোগিতা মিয়ামি বীচে চালু হলে ১৯৬৭ পর্যন্ত এটি লং বীচে অনুষ্ঠিত হয়। প্রতিযোগিতাটি ১৯৬৮-১৯৭০ পর্যন্ত জাপানে স্থান্তারিত হয় এবং প্রতি বছর এক্সপো ৭০ নামে অনুষ্ঠিত হয়। ১৯৭১-এ এটি আবার লং বীচে হয়,কিন্তু সেই সময় থেকে ২০০৩ পর্যন্ত এটি জাপানেই অনুষ্ঠিত হতে থাকে। ২০০৪ থেকে প্রতিযোগিতাটি জাপান অথবা চীনেই অনুষ্ঠিত হয়। 
প্রতিযোগিতাটি "মিস ইন্টারন্যাশনাল বিউটি" নামেও ডাকা হয়। প্রতিযোগিদের মনে করা হয় "শান্তি ও সৌন্দর্যের দূত", তারা প্রদর্শক আবেগপ্রবণতা, দয়াশীলতা, বন্ধুত্ব, সৌন্দর্য, বুদ্ধিমত্তা, ব্যবস্থা গ্রহণ করার ক্ষমতা এবং সবচেয়ে গুরুত্বপূর্ণভাবে, একটি মহান আন্তর্জাতিক সংবেদনশীলতা পরিবেশন করবে বলে আশা করা হয়। প্রতিযোগিতাটির মূল লক্ষ্য হচ্ছে বিশ্ব শান্তি, মঙ্গলকামনা এবং বোঝা।